শহরের মানচিত্রে জুড়তে চলেছে আরও ২টি মেট্রো স্টেশন, কোন রুটে দেখুন…

কলকাতা: নিত্যযাত্রীদের জন্য সুখবর। মিলল ছাড়পত্র, শহরের মানচিত্রে জুড়তে চলেছে আরও ২টি মেট্রো স্টেশন। জোকা-এসপ্ল্যানেড মেট্রো (Joka Esplanade Metro) আরও প্রসারিত হতে চলেছে। মেট্রোর রেলের আরও তরফে নতুন দুটি স্টেশনের অনুমোদন মিলল। দুই প্রান্তেই বাড়ছে একটি করে স্টেশন।

জোকা এসপ্ল্যানেড প্রকল্পে বাড়ছে দুটি স্টেশন। মেট্রো (Kolkata Metro) সূত্রে খবর, একটি স্টেশন হবে ইডেন গার্ডেন্স এবং অন‍্য আর একটি হবে জোকা আইআইএম। জোকার পরে সেখানে মেট্রো রুটের করিডরের ডিপো রয়েছে, সেখানে আরও একটি স্টেশন তৈরি করা হবে। এই স্টেশনের নাম হবে জোকা আইআইএম। এবার ধর্মতলা পেরিয়ে ছুটবে মেট্রো। এসপ্ল্যানেড মেট্রো স্টেশন ছাড়িয়ে ইডেন গার্ডেন নামে আরও একটি স্টেশন করা হবে। মেট্রো স্টেশন প্রিন্সেপ ঘাট সার্কুলার রেল স্টেশন লাগোয়া অংশে করা হবে। জোকা থেকে আইআইএম জোকা স্টেশনের দূরত্ব হবে ১.৭ কিমি। সূত্রের খবর, নৈনান, বিষ্ণুপুর এলাকার মানুষের সুবিধার জন্য জোকা আইআইএম স্টেশন। বাবুঘাটের দিক থেকে মানুষজনের সুবিধার জন্য প্রিন্সেপ ঘাট সার্কুলার স্টেশন।